
 AVIZ

asupra proiectului de Lege pentru  modificarea Legii nr.142/1999 privind sprijinul statului pentru salarizarea clerului
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege pentru  modificarea Legii nr. 142/1999 privind sprijinul statului pentru salarizarea clerului, trimis cu adresa nr. P.L.X-561 din 10 septembrie 2007, înregistrat  sub nr. 31/936 din 11 septembrie 2007.
Proiectul de lege a fost adoptat de Senat în condiţiile art. 75 alin.(2) teza a III-a din Constituţia României, republicată.

Camera Deputaţilor este Cameră decizională conform prevederilor art. 75 alin. (1) şi (3) din Constituţia României, republicată, şi 92 alin. (9) pct. 1 din Regulamentul Camerei Deputaţilor, republicat.

Potrivit prevederilor art. 61 din Regulamentul Camerei Deputaţilor, Comisia a dezbătut proiectul de lege, menţionat mai sus, în şedinţa din 25 septembrie 2007.


Membrii comisiei au examinat proiectul de lege supus avizării, expunerea de motive, avizul favorabil al Consiliului Legislativ nr. 200 din 19.02.2007, avizul negativ al Consiliului Economic şi Social,                                                              precum şi punctul de vedere al Guvernului transmis cu nr.700/23.03.2007.

În urma dezbaterilor, cu unanimitate de voturi, s-a hotărât avizarea negativă a proiectului de lege, întrucât drepturile salariale ale clerului au fost majorate prin Ordonanţa Guvernului nr. 10/2007. De asemenea, celelalte drepturi incluse în iniţiativa legislativă exced obiectului de reglementare al Legii nr. 142/1999.
În raport de obiectul şi conţinutul său, proiectul de lege face parte din categoria legilor ordinare.

